BRODSKO-POSAVSKA ŽUPANIJA

**OŠ „BOGOSLAV ŠULEK“**

**SLAVONSKI BROD**

Aleja Miroslava Krleže 2

Klasa: 003-09/16-01/1

Urbroj:2178/01-02-16-166

Slavonski Brod, 07. travnja 2016.

**ZAPISNIK SA SJEDNICE VIJEĆA RODITELJA OD 07.4.2016.**

* prisutno 30 članova Vijeća roditelja od 52 odjela
* ostali prisutni: ravnatelj - Mato Elkaz, Marica Jukić tajnica (zapisničar)
* početak sjednice u 18.00 h
* zaključeno u 19.20 h

**DNEVNI RED:**

1. **Očitovanje o inspekcijskom nalazu pristiglom 31.03.2016.**
2. **Različito**

Predsjednik Vijeća roditelja g. Ivan Zirdum pročitao je zapisnik s prošle sjednice Vijeća roditelja od 28. 09. 2015. koji je jednoglasno usvojen kao i dnevni red za tekuću sjednicu Vijeća roditelja.

**Odluke i zaključci sa Vijeća roditelja od 07. travnja 2016.**

**Ad.1.)**

Predsjednik Vijeća roditelja dao je riječ ravnatelju Škole koji je pročitao Zahtjev za razrješenjem člana Školskog odbora u kojem se zahtjeva od Vijeća roditelja Škole da razriješi dužnosti imenovanog člana Školskog odbora Ivana Zirduma u roku od 30 dana od dana dostave ovog zahtjeva jer način njegova imenovanja nije proveden u skladu s odredbama Statuta Škole, a temeljem inspekcijskog nadzora obavljenog 29. siječnja, 22. veljače i 11. ožujka 2016. godine povodom podnesaka člana Školskog odbora Zorana Marijića, te nepotpisanog podneska osobe koja se predstavila kao roditelj Željko Rosandić.

Nakon toga g. Željko Rosandić navodi da s upućenim podneskom prosvjetnoj inspekciji nema nikakve veze te da ne želi da se njegovo ime veže uz isti.

Nakon toga ravnatelj Škole pročitao je cijeli Zapisnik.

Nakon kraće rasprave utvrđeno je da je izbor predsjednika Vijeća roditelja obavljen u skladu s čl.169.Statuta Škole te je uslijedila kraća rasprava oko toga da li se treba svake godine obnoviti imenovanje predsjednika Vijeća roditelja koji je ujedno i član Školskog odbora.

Nakon toga pristupilo se glasovanju za usvajanje ili odbijanje Zahtjeva utvrđenim inspekcijskim nadzorom oko imenovanja g .Ivana Zirduma. Nakon prebrojavanja glasova utvrđeno je slijedeće :

Prebrojavanjem glasova 4 glasa su bila za razrješenje, 24 glasa su bila protiv razrješenja te 2 glasa suzdržana .

Odluka:

Vijeće roditelja većinom glasova nije usvojilo Zahtjev prosvjetne inspekcije za razrješenjem Ivana Zirduma za člana Školskog odbora .

**Ad.2.)**

Pod točkom 2.dnevnog reda bilo je upita roditelja da li će se i ove godine na Dan otvorenih vrata vršiti prodaja igračaka i rukotvorina koje donesu ili izrade učenici Škole. Ravnatelj je odgovorio da sve aktivnosti koje su dogovarane s razrednicima uvrstiti ćemo u program obilježavanja Dana škole koji će se biti 26. i 27.travnja ove godine.

Na upit roditelja da li škola može nešto učiniti oko rasterećenja učeničkih torbi, ravnatelj odgovara da suradnjom učitelja i roditelja moguće je postići male pomake. Roditelji i učitelji kontrolom rasporeda i knjiga koje učenici nose u školu, a Škola nabavkom dodatnih ormara kako bi dio radnih materijala ostajao u Školi. Najvažniju ulogu u tom rasterećenju imati će najavljena reforma školstva.

Što se tiče kvalitete školske kuhinje Škola se trudi osigurati što kvalitetniji izbor mliječnih obroka koje nam nude izabrani pekari. Morate znati da izbor pekarskih proizvoda tj. obrtnika vrši Osnivač postupkom javne nabave.

Oprema školske kuhinje je takva da ne dozvoljava pripremu napitaka, a već godinama u plan rekonstrukcije školske kuhinje stavljamo nabavku opreme za istu, ali to je moguće samo financiranjem od strane Grada.

Na upit člana Vijeća roditelja o produženom boravku ravnatelj odgovara da je Osnivač donio Odluku da u svim osnovnim školama Grada profunkcionira produženi boravak. U školi ćemo provesti ankete među zainteresiranim roditeljima a poziv ćemo staviti na web stranicu Škole kao i plakate u prostorima naše škole.

Što se tiče upita oko razmjene udžbenika donesen je jednoglasni

**ZAKLJUČAK**:

Da se na kraju školske godine 2015./16. organizira razmjena rabljenih školskih udžbenika za koje će se odvojiti dva dana i omogućiti prodaja u prostorima Škole.

Zapisničar Pred. Vijeća roditelja

M. Jukić,bacc.admin.publ. Ivan Zirdum , dipl.iur.